Lacreme napulitane


Storia 
Scritta 'a Libero Bovio e musecata 'a Francesco Bongiovanni, 'sta canzone fuje cantata p'a primma vota 'a Gennaro Pasquariello 'o 1925. 'A canzona parla 'e ll'emigrazione napulitana. 

In't 'a ll' anne 70/80 Mario Merola 'a facette addeventa' nu suje cavallo 'e battaglia, e facette pure no film, cu 'a regia 'e  Ciro Ippolito.

Parole

Mia cara madre

sta pe' trasi' natale

e a sta' luntano chiu'

me sape amaro

comme vurria appiccia'

duje tre biancale

comme vurria senti' nu zampugnaro

'e ninne mie facitele 'o presepio

e a tavola mettite 'o piatto mio

facite quanno e 'a sera da vigilia

comme si' mmiezo a vuje

stesse pur' io

e 'nce ne costa lacreme st' america

a nuje napulitane

pe' nuie ca 'nce chiagnimmo

'o cielo 'e napule

comme e' amaro stu' pane

mia cara madre che sso'

che sso' 'e denare ?

pe' chi se chiagne 'a patria

nun so' niente

mo tengo quacche dollaro e me pare

ca nun so' stato maie tanto pezzente

me sonno tutte 'e notte 'a casa mia

e de criature meie ne sento 'a voce

ma a vuje ve sonno comme 'a 'na maria

cu 'e spade 'mpietto

'nnanze 'o figlio 'ncroce

e 'nce ne costa lacreme st' america

a nuje napulitane

pe' nuje ca 'nce chiagnimmo

'o cielo 'e napule

comm' e' amaro stu' pane

m'avite scritto

che Assuntulella chiamma

chi l'ha lassata

sta' luntana ancora

che v'aggia di'

si 'e figlie vonno 'a mamma

facitela turna' a chella signora

je no nun torno me ne resto fore

e resto a fatica' pe tutte quante

je ch'aggio perzo 'a casa patria e onore

je so' carne 'e maciello so' emigrante

e 'nce ne costa lacreme st' america

a nuje napulitane

pe' nuje ca 'nce chiagnimmo

'o cielo 'e napule

comme e' amaro stu pane